**Štatistický úrad Slovenskej republiky**

**Sekcia zberu a spracovania dát v priemysle a terénnych**

**zisťovaní v Banskej Bystrici**

**Trieda SNP 75**

**974 Banská Bystrica**

**Vec: Zisťovanie o použití spaľovacích zariadení a spotrebe palív v domácnostiach**

Slovenská republika sa prostredníctvom Štatistického úradu SR zapojila do realizácie **Zisťovania o použití spaľovacích zariadení a spotrebe palív v domácnostiach (ŽP).** Jeho účelom je získať informácie o individuálnom vykurovaní rodinných domov. Výsledky štatistického zisťovania sa využijú pre účely emisnej inventúry, pre zlepšenie energetickej bilancie a v neposlednom rade na to, aby Slovensko vedelo v budúcnosti plniť požiadavky na vysokú kvalitu ovzdušia a európske a medzinárodné záväzky zníženia národných emisií.

Na Slovensku bolo do zisťovania pre rok 2022 vybraných viac ako 490 obcí, medzi nimi aj Vaša obec. Do zisťovania ŽP je zaradených 6 650 domácností.

**Zisťovanie sa uskutoční od 1. júla do 30. novembra 2022.**

V tomto období budú vybrané domácnosti vo Vašej obci oslovené listom a navštívi ich zamestnanec Štatistického úradu SR poverený funkciou opytovateľa, ktorý je povinný preukázať sa v domácnostiach osobitným poverením. Všetky informácie a názory, ktoré nám v rámci tohto zisťovania domácnosti poskytnú, sú chránené, nezverejňujú sa a slúžia výlučne pre potreby štátnej štatistiky. Ochranu dôverných štatistických údajov upravuje zákon č. 540/2001 Z. z. o štátnej štatistike a ochranu údajov upravuje Nariadenie Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákon č. 18/2018 Z. z o ochrane osobných údajov a o zmene a doplnení niektorých zákonov. Za ochranu dôverných aj osobných údajov zodpovedá Štatistický úrad Slovenskej republiky, ktorého zamestnanci sú viazaní mlčanlivosťou o všetkých štatistických údajoch a osobných údajoch, ktoré sa pri svoje práci dozvedia.

Podrobnejšie informácie sa môžete dozvedieť na stránke ŠÚ SR na adrese [www.statistics.sk](http://www.statistics.sk) alebo telefonicky na č. 041/5113 210 – Ing. Alena Babíková, vedúca oddelenia.